
_______________________________________________________________________	
OPĆINA DUBRAVICA

ZAPISNIK

sa 08. sjednice Općinskog vijeća Općine Dubravica održane u utorak 14. srpnja 2026. godine, u vijećnici Općine Dubravica s početkom u 19.00 sati.

NAZOČNI ČLANOVI OPĆINSKOG VIJEĆA: 
Ivica Stiperski (predsjednik), Mario Čuk, Franjo Frkanec, Stjepan Vajdić, Drago Horvat, Drago Prelec, Josip Biff, Mario Štritof

ODSUTNI ČLANOVI OPĆINSKOG VIJEĆA: Damir Nemčić

OSTALI PRISUTNI:
Marin Štritof - načelnik Općine Dubravica
Silvana Kostanjšek - pročelnica Jedinstvenog upravnog odjela Općine Dubravica, zapisničar
Predstavnici medija - Prigorski kaj, TV Zapad, Zaprešićki kraj

Predsjedavajući Ivica Stiperski otvara sjednicu i pozdravlja nazočne, konstatira da od devet (9) članova Općinskog vijeća na sjednici prisustvuje osam (8) članova Općinskog vijeća, što znači da postoji kvorum stoga se prelazi na utvrđivanje

DNEVNOG REDA
	
Vijećnici su dobili prijedlog dnevnog reda sa popratnim materijalima te predsjedavajući za isti predlaže sljedeće točke: 

1. Usvajanje zapisnika sa 07. sjednice Općinskog vijeća Općine Dubravica
2. Prijedlog Pravilnika o provedbi postupaka jednostavne nabave
3. Prijedlog Odluke o ukidanju statusa javnog dobra za opću uporabu u vlasništvu Općine Dubravica (k.č.br. 1518/4 k.o. Prosinec)
4. Prijedlog Odluke o kratkoročnom zaduživanju Općine Dubravica za premošćivanje jaza tijekom financiranja EU projekta – “Razvoj zelene infrastrukture na području Općine Dubravica”
5. Prijedlog Odluke o imenovanju Etičkog odbora i Vijeća časti
6. Prijedlog Odluke o utvrđivanju svojstva nerazvrstane ceste javnog dobra u općoj uporabi
7. Prijedlog Odluke o II. Izmjenama Odluke o sufinanciranju i postupku sufinanciranja troškova smještaja djece u Dječji vrtić MALI KAJ u Dubravici
8. Zamolbe
9. Informacije i prijedlozi 
10. Razno 





       Nakon što je predsjedavajući predložio dnevni red, pitao je za primjedbe i dopune istog.
       Obzirom da primjedbi i dopuna dnevnog reda nema, Općinsko vijeće Općine Dubravica jednoglasno prihvaća dnevni red sa osam (8) glasova ZA, 0 glasova PROTIV i 0 SUZDRŽANIH glasova.

Točka 1.
Usvajanje zapisnika sa 07. sjednice Općinskog vijeća Općine Dubravica
		Predsjedavajući Ivica Stiperski govori da su vijećnici zaprimili zapisnik 07. sjednice Općinskog vijeća u sklopu materijala za sjednicu, te otvara raspravu o prihvaćanju istoga. 
		Predsjedavajući pokreće raspravu.
		Obzirom da se rasprava ne vodi, predsjedavajući provodi glasovanje, a Općinsko vijeće Općine Dubravica jednoglasno sa 8 glasova “ZA”, 0 glasova “PROTIV” i 0 “SUZDRŽANIH” glasova usvaja zapisnik sa 07. sjednice Općinskog vijeća Općine Dubravica.

Točka 2.
Prijedlog Pravilnika o provedbi postupaka jednostavne nabave
[bookmark: _Hlk210631036]           Predsjedavajući daje riječ pročelnici Silvani Kostanjšek koja ukratko pojašnjava prijedlog Pravilnika o provedbi postupaka jednostavne nabave, isti usklađen sukladno odredbama Zakona o izmjenama i dopunama Zakona o javnoj nabavi (»Narodne novine« broj 48/2026), koji propisuje da pravila, uvjete i postupke jednostavne nabave naručitelj uređuje općim aktom kojim je obvezan urediti pravila:
-o poštivanju načela javne nabave iz članka 4. ovoga Zakona i sprječavanju, prepoznavanju i uklanjanju sukoba interesa sukladno odredbama članaka 75. do 83. Zakona
-o osiguranju pravne zaštite gospodarskim subjektima, i to putem prigovora čelniku tijela odnosno odgovornoj osobi naručitelja za nabave čija je procijenjena vrijednost veća od 15.000,00 eura
-o mogućnosti primjene elektroničkih sredstava komunikacije za nabave čija je procijenjena vrijednost jednaka ili manja od 15.000,00 eura.
Sukladno zakonskim odredbama ovim prijedlogom Pravilnika o provedbi postupaka jednostavne nabave uređuje se nabava robe i usluga te provedbu projektnih natječaja procijenjene vrijednosti manje od 50.000,00 eura, odnosno nabava radova procijenjene vrijednosti manje od 100.000,00 eura.
Pročelnica nadalje pojašnjava da je za postupak jednostavne nabave čija je procijenjena vrijednost veća od 15.000,00 eura naručitelj obvezan provesti putem modula jednostavne nabave u EOJN RH.
Za nabavu robe i usluga čija je procijenjena vrijednost veća od 25.000,00 eura te za nabavu radova čija je procijenjena vrijednost veća od 45.000,00 eura naručitelj je obvezan provesti postupak jednostavne nabave putem javne objave u modulu jednostavne nabave EOJN RH.
Pročelnica govori da je ovaj prijedlog Pravilnika prošao postupak javnog savjetovanja sa zainteresiranom javnošću, objavljen na mrežnoj stranici općine.
		Predsjedavajući pokreće raspravu.
Obzirom da se rasprava ne vodi, predsjedavajući provodi glasovanje, a Općinsko vijeće Općine Dubravica jednoglasno sa 8 glasova „ZA“, 0 glasova “PROTIV” i 0 “SUZDRŽANIH” glasova donosi Pravilnik o provedbi postupaka jednostavne nabave.
 
Točka 3.
Prijedlog Odluke o ukidanju statusa javnog dobra za opću uporabu u vlasništvu Općine Dubravica (k.č.br. 1518/4 k.o. Prosinec)

Predsjedavajući daje riječ načelniku Marinu Štritofu koji ukratko pojašnjava prijedlog Odluke o ukidanju statusa javnog dobra za opću uporabu u vlasništvu Općine Dubravica (k.č.br. 1518/4 k.o. Prosinec), a ista se predlaže temeljem zamolbe mještana D.Š. iz naselja Donji Čemehovec, čija se zamolba odnosno pismo namjere za otkup nekretnine i čita.
Načelnik Marin Štritof predlaže usvajanje prijedloga odluke kojim bi se ukinuo status javnog dobra za opću uporabu na nekretnini označene kao:  k.č.br.  1518/4 k.o. Prosinec, oznake zemljišta: PUT SEOSKI, PUT, površine 2802  m², upisane u zk.ul. broj: 655 kao javno dobro za opću uporabu u vlasništvu Općine Dubravica, OIB: 89243140464, Pavla Štoosa 3, Dubravica, vlasnički dio:1/1, iz razloga što navedena površina u stvarnosti predstavlja uređeno zemljište i ne služi kao javno dobro za opću uporabu, te bi se iz tog razloga predmetna nekretnina isključila iz opće uporabe. Sve nekretnine koje se nalaze oko tog puta su u vlasništvu upravo podnositelja zamolbe/pisma namjere za otkup nekretnine te nije više potrebna da služi kao pristupni put tim nekretninama. Načelnik preko Geoportala detaljno prikazuje smještaj navedene nekretnine odnosno puta u vlasništvu općine. 
Predsjedavajući pokreće raspravu.
Nakon kratke rasprave, predsjedavajući provodi glasovanje, a Općinsko vijeće Općine Dubravica jednoglasno sa 8 glasova „ZA“, 0 glasova “PROTIV” i 0 “SUZDRŽANIH” glasova donosi Odluku o ukidanju statusa javnog dobra za opću uporabu u vlasništvu Općine Dubravica (k.č.br. 1518/4 k.o. Prosinec).	

Točka 4.
Prijedlog Odluke o kratkoročnom zaduživanju Općine Dubravica za premošćivanje jaza tijekom financiranja EU projekta – “Razvoj zelene infrastrukture na području Općine Dubravica”

Predsjedavajući daje riječ načelniku Marinu Štritofu koji ukratko pojašnjava prijedlog Odluke o kratkoročnom zaduživanju Općine Dubravica za premošćivanje jaza tijekom financiranja EU projekta – “Razvoj zelene infrastrukture na području Općine Dubravica”.
             Predsjedavajući pokreće raspravu.					                                             	 Obzirom da se rasprava ne vodi, predsjedavajući provodi glasovanje, a Općinsko vijeće Općine Dubravica jednoglasno sa 8 glasova “ZA”, 0 glasova “PROTIV” i 0 “SUZDRŽANIH” glasova donosi Odluku o kratkoročnom zaduživanju Općine Dubravica za premošćivanje jaza tijekom financiranja EU projekta – “Razvoj zelene infrastrukture na području Općine Dubravica”

Točka 5.
Prijedlog Odluke o imenovanju Etičkog odbora i Vijeća časti
            Predsjedavajući daje riječ pročelnici Silvani Kostanjšek koja ukratko pojašnjava prijedlog Odluke o imenovanju Etičkog odbora i Vijeća časti kojeg su vijećnici zaprimili u sklopu materijala za sjednicu.
Predsjedavajući pokreće raspravu.
            Obzirom da se rasprava ne vodi, predsjedavajući provodi glasovanje, a Općinsko vijeće Općine Dubravica jednoglasno sa 8 glasova “ZA”, 0 glasova “PROTIV” i 0 “SUZDRŽANIH” glasova donosi Odluku o imenovanju Etičkog odbora i Vijeća časti.

Točka 6.
Prijedlog Odluke o utvrđivanju svojstva nerazvrstane ceste javnog dobra u općoj uporabi
            Predsjedavajući daje riječ pročelnici Silvani Kostanjšek koja ukratko pojašnjava prijedlog Oduke o utvrđivanju svojstva nerazvrstane ceste javnog dobra u općoj uporabi, kojeg su vijećnici zaprimili u sklopu materijala za sjednicu.
Ovim prijedlogom Odluke utvrdilo bi se svojstvo nerazvrstane ceste, javnog dobra u općoj uporabi u vlasništvu Općine Dubravica za nerazvrstanu cestu:
	
· I. odvojak Rozganske (k.č.br. 638, 637, 640, 629/2, 628/3, 2315/1, 530/4, 532/3, 532/2, 536/5, 536/4, 536/3, 536/2, 536/7, 533, k.o. Dubravica; k.č.br. 3516, k.o. Kraj)
· Sutlanska cesta I (dio k.č.br. 641/2, k.o. Dubravica)

Načelnik Marin Štritof ukratko pojašnjava smještaj i položaj katastarskih čestica iz prijedloga odluke, koje su u naravi poljski putevi, a za koje se predlaže utvrđivanje svojstva nerazvrstane ceste.
Predsjedavajući pokreće raspravu.
Nakon kratke rasprave, predsjedavajući provodi glasovanje, a Općinsko vijeće Općine Dubravica jednoglasno sa 8 glasova “ZA”, 0 glasova “PROTIV” i 0 “SUZDRŽANIH” glasova donosi Oduku o utvrđivanju svojstva nerazvrstane ceste javnog dobra u općoj uporabi.

Točka 7.
Prijedlog Odluke o II. Izmjenama Odluke o sufinanciranju i postupku sufinanciranja troškova smještaja djece u Dječji vrtić MALI KAJ u Dubravici
Predsjedavajući daje riječ pročelnici Silvani Kostanjšek koja ukratko pojašnjava prijedlog Odluke o II. Izmjenama Odluke o sufinanciranju i postupku sufinanciranja troškova smještaja djece u Dječji vrtić MALI KAJ u Dubravici.
Konstatira se da je Dječji vrtić Mali Kaj je dana 06.07.2026. godine dostavio zamolbu s obavijesti o namjeri povećanja ekonomske cijene redovnog 10-satnog programa dječjeg vrtića Mali Kaj u Dubravici s primjenom od 01.01.2027. godine, sa dosadašnjeg iznosa od 470,00 EUR na novi iznos od 520,00 EUR, što predstavlja povećanje ekonomske cijene za 50,00 EUR.
Prijedlogom Odluke o II. Izmjenama Odluke o sufinanciranju i postupku sufinanciranja troškova smještaja djece u Dječji vrtić MALI KAJ u Dubravici predlaže se da se novo povećanje ekonomske cijene u iznosu od 50,00 EUR ravnopravno odnosno podjednako raspodijeli na trošak općine i trošak roditelja.
Predsjedavajući pokreće raspravu.
Vijećnik Mario Štritof predlaže da se predloženi iznos od 365,00 EUR, iz prijedloga odluke, poveća na iznos od 400,00 EUR mjesečno za drugo dijete u vrtiću od ukupnog iznosa od 520,00 EUR mjesečno naknade za korištenje usluge smještaja djeteta u dječji vrtić. 
Vijećnik Mario Štritof ujedno predlaže da se predloženi iznos od 375,00 EUR, iz prijedloga odluke, poveća na iznos od 400,00 EUR mjesečno za drugo dijete u vrtiću samohranih roditelja od ukupnog iznosa od 520,00 EUR.
Nakon provedene rasprave te usvojenih predloženih izmjena prijedloga odluke, predsjedavajući provodi glasovanje, a Općinsko vijeće Općine Dubravica jednoglasno sa 8 glasova “ZA”, 0 glasova “PROTIV” i 0 “SUZDRŽANIH” glasova donosi Odluku o II. Izmjenama Odluke o sufinanciranju i postupku sufinanciranja troškova smještaja djece u Dječji vrtić MALI KAJ u Dubravici kojom se definiraju iznosi sufinanciranja troškova smještaja djece u dječji vrtić kako slijedi:
Općina Dubravica sufinancira troškove smještaja djece u dječji vrtić sa sljedećim iznosima:
REDOVITI CJELODNEVNI 10 – satni PROGRAM 

· 355,00 EUR (68,27%) mjesečno za prvo dijete u vrtiću od ukupnog iznosa od 520,00 EUR mjesečno naknade za korištenje usluge smještaja djeteta u dječji vrtić 
· 400,00 EUR (76,92%) mjesečno za drugo dijete u vrtiću od ukupnog iznosa od 520,00 EUR mjesečno naknade za korištenje usluge smještaja djeteta u dječji vrtić 
· 520,00 EUR (100,00%) mjesečno za treće i svako sljedeće dijete u vrtiću, kao i za djecu poginulih branitelja od ukupnog iznosa od 520,00 EUR mjesečno naknade za korištenje usluge smještaja djeteta u dječji vrtić 
· 365,00 EUR (70,19%) mjesečno za prvo dijete u vrtiću samohranih roditelja od ukupnog iznosa od 520,00 EUR mjesečno naknade za korištenje usluge smještaja djeteta u dječji vrtić 
· 400,00 EUR (76,92%) mjesečno za drugo dijete u vrtiću samohranih roditelja od ukupnog iznosa od 520,00 EUR mjesečno naknade za korištenje usluge smještaja djeteta u dječji vrtić 
· 520,00 EUR (100,00%) mjesečno za treće i svako sljedeće dijete u vrtiću samohranih roditelja od ukupnog iznosa od 520,00 EUR mjesečno naknade za korištenje usluge smještaja djeteta u dječji vrtić  
Točka 8.
Zamolbe
            Predsjedavajući daje riječ pročelnici Silvani Kostanjšek koja čita zamolbe dostavljene općinskom vijeću kako slijedi:
· Zamolba/pismo namjere za otkup nekretnine k.č.br. 1518/4 k.o. Prosinec (Put seoski  - javno dobro u općoj uporabi u vlasništvu 1/1 OPĆINA DUBRAVICA)
Predsjedavajući konstatira kako je pročitana zamolba prihvaćena na način usvajanja točke 3. Dnevnog reda današnje sjednice, odnosno usvajanjem Odluke o ukidanju statusa javnog dobra za opću uporabu u vlasništvu Općine Dubravica (k.č.br. 1518/4 k.o. Prosinec).

· Zamolba za donacijom za izgradnju stadiona „12 hrvatskih redarstvenika“ – Grad Vukovar, gradonačelnik Marijan Pavliček
Predsjedavajući pokreće raspravu.
Nakon kratke rasprave, predsjedavajući provodi glasovanje, a Općinsko vijeće Općine Dubravica jednoglasno sa 8 glasova “ZA”, 0 glasova “PROTIV” i 0 “SUZDRŽANIH” glasova donosi Zaključak o dodjeli donacije Gradu Vukovaru za projekt izgradnje stadiona „12 hrvatskih redarstvenika“ kojim se dodijeljuju sredstva donacije u iznosu od 200,00 EUR za izgradnju stadiona u Vukovaru.

· Zamolba/obavijest o namjeri povećanja ekonomske cijene redovnog 10-satnog programa dječjeg vrtića Mali Kaj u Dubravici
Predsjedavajući konstatira kako je pročitana zamolba prihvaćena na način usvajanja točke 7. Dnevnog reda današnje sjednice, odnosno usvajanjem Odluke o II. Izmjenama Odluke o sufinanciranju i postupku sufinanciranja troškova smještaja djece u Dječji vrtić MALI KAJ u Dubravici.

Točka 9.
Informacije i prijedlozi

	Načelnik ukratko izvještava vijećnike o aktualnim radovima na području Općine Dubravica: završeni su radovi na popravku krovišta na kući Bogović, u tijeku su radovi na popravku krovišta zgrade dječjeg vrtića, za iste odobrena sredstva Ministarstva demografije, u tijeku je postupak nabave za izgradnju i uređenje dječjeg igrališta u naselju Bobovec Rozganski, za iste odobrena sredstava Ministarstva demografije, u tijeku su radovi na sanaciji klizišta na nerazvrstanoj cesti Horvatov brijeg, za iste odobreno sufinanciranje od Hrvatskih voda te Zagrebačke županije.
	Načelnik nadalje pojašnjava kako je prilikom geodetske izmjere nekretnine koja je darovana Općini Dubravica od Republike Hrvatske, u svrhu izrade projektne dokumentacije te buduće izgradnje Sportsko-rekreacijskog centra Dubravica, došlo do verbalnog konflikta sa vlasnikom susjedne nekretnine (D.Č. i njegov otac) uslijed čega je općina putem odvjetnika pokrenula sudski postupak privremene mjere zabrane smetanja posjeda. U tijeku je za navedenu nekretninu izrada projekne dokumentacije pristupnog puta prema nekretnini. Načelnik naglašava da je uvjet za darovanje navedene nekretnine od Republike Hrvatske upravo izgradnja navedenog centra u roku od 5 godina od darovanja te da će navedeni konflikt znatno otežati cijelu situaciju.

Točka 10.
Razno
	Vijećnici postavljaju pitanje vezano za radove na redovnog održavanju nerazvrstanih cesta zbog pojave mnogih ulegnuća.
Načelnik pojašnjava da su u tijeku sitni radovi na redovnom održavanju nerazvrstanih cesta temeljem izdanog naloga ugovorenom izvođaču radova za održavanje nerazvrstanih cesta (šodranje istih te popravak rupa) u naselju Bobovec Rozganski, Prosinec, Vučilčevo.
Vijećnik Mario Čuk navodi kako bi bilo potrebno pojačati most u Sutlanskoj cesti I., na što načelnik odgovora da će obavijestiti Hrvatske vode, u čijoj je nadležnosti održavanje tog mosta.
Vijećnik Drago Prelec navodi kako bi bilo potrebno izvršiti košnju te čišćenje potoka u nadležnosti Hrvatskih voda.
Načelnik pojašnjava kako su djelatnici Hrvatskih voda trenutno na području Općine Dubravica te vjeruje da će sve što je potrebno i izvršiti. Izdan je i nalog ugovorenom održavatelju košnje trave uz nerazvrstane ceste da provede košnju uz sve nerazvrstane ceste na području općine.
Vijećnik Drago Horvat postavlja pitanje da li je u planu Županijske uprave za ceste Zagrebačke županije sanacija klizišta u Ulici Antuna Mihanovića (kod Vugrinca) .
Načelnik odgovara da je navedeno u planu, te ih je za isto i općina molila da čim prije provedu.
Vijećnik Drago Horvat postavlja pitanje o zagađenju potoka.
Načelnik odgovora da zna za dotični slučaj, da se zna tko je počinitelj i da je inspekcija bila na terenu te naplatila kaznu počinitelju. Vlasnik dotične farme u naselju Bobovec Rozganski odnosno sam počinitelj obvezao se riješiti problem.
Vijećnik Drago Horvat postavlja pitanje o mogućnosti zamjene dotrajalih oglasnih ploča na području općine, na što mu načelnik odgovara da će navedeno biti uskoro provedeno.
Načelnik nadalje obavještava vijećnike da se u zadnjih nekoliko mjeseci dosta uložilo u zgradu mrtvačnice, i to zamjena drvenih vrata, pranje fasade, zamjena grilja na prozorima, sanacija unutarnjeg zida od vlage te bojanje zidova. Zamjenjeni su stari prozori na zgradi stare mrtvačenice. Kupljen je ujedno i novi razglas (pokretni razglas s mikrofonom) te popravljen postojeći razglas, sve za potrebe ispraćaja pokojnika.
	
            

Predsjedavajući Ivica Stiperski zaključuje sjednicu u 20:45 sati.

                            
KLASA: 024-02/26-01/7
URBROJ: 238-40-02-26-2
Dubravica, 14. srpnja 2026.

Zapisnik sastavila:                                               		Predsjednik Općinskog vijeća
            Silvana Kostanjšek                                                   	   Općine Dubravica 
 Ivica Stiperski
image1.jpeg




